Diari Oficial de la Generalitat Valenciana


Sumari del DOGV 8790, del 16-04-2020 (2020/2909)

RESOLUCIÓ de 9 d'abril de 2020, del consell d'administració de l'Autoritat de Transport Metropolità de València, per la qual es determinen les comissions a percebre per part de l'Autoritat de Transport Metropolità de València per la comercialització dels títols de transport combinats, de coordinació o integració de titularitat d'ATMV.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2909


Data del document
:   09-04-2020

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * tarifa de viatgers
    * transport públic
    * transport ferroviari
    * vehicle sobre raïls
    * transport de viatgers
    * transport terrestre

RESOLUCIÓ de 9 d'abril de 2020, del consell d'administració de l'Autoritat de Transport Metropolità de València, per la qual es determinen les comissions a percebre per part de l'Autoritat de Transport Metropolità de València per la comercialització dels títols de transport combinats, de coordinació o integració de titularitat d'ATMV. [2020/2909]  
L'Autoritat de Transport Metropolità de València, d'ara endavant ATMV, va assumir la funció corresponent a la gestió tarifària dels títols combinats, integrats o de coordinació que afecten l'àrea metropolitana de València, amb data d'efectes d'1 de gener de 2019, segons Acord del Consell d'administració de data 23 d'octubre 2018.  
  
L'assumpció d'aquesta competència va implicar la subrogació ex lege en la posició jurídica de la Conselleria d'Habitatge, Obres Públiques i Vertebració del Territori, en els títols jurídics en virtut dels quals aquestes xarxes de vendes fins a la data d'inici del nou contracte de comercialització dels títols de coordinació o d'integració propietat d'ATMV, el qual va començar a desplegar efectes l'1 d'octubre de 2019. En tots els citats contractes estava prevista la percepció d'una comissió per part de les xarxes de venda, en concepte de benefici per la comercialització dels títols i suports.  
Així mateix, l'assumpció d'aquesta competència també va comportar que ATMV se subrogara en la comercialització dels títols de coordinació o d'integració propietat d'ATMV, que es realitzava per part de la xarxa de vendes pròpia en l'Oficina d'Atenció al Client en l'estació de metro de Colom.   
La funció exercida per la xarxa de vendes pròpia d'ATMV és similar a la de les xarxes de vendes externes, com ara magatzematge, distribució, gestió de la documentació informativa del sistema tarifari, tramitació de la personalització de les targetes, venda de suports, càrrega i recàrrega de títols, bescanvis, substitucions, reconstruccions, recuperació, mostra i canvi de determinades dades de la targeta, així com el tractament de qualsevol incidència que hi poguera sorgir.  
A més, a partir de setembre de 2019, l'Oficina d'Atenció al Client va assumir, addicionalment, la funció de personalització dels suports, que fins a aqueix moment s'havia prestat de manera externa.  
La realització de totes les citades funcions comporta la necessitat per a ATMV, igual que per a la resta de xarxes de venda externes, d'invertir en costos de personal propi, en obertura d'Oficina d'Atenció al Client en ampli horari, en fungibles i en amortització i manteniment dels equips d'impressió i codificació de targetes, entre altres, la qual cosa justifica la percepció d'una comissió, que escau equiparar a la que corresponga a la xarxa de vendes externa, adjudicatària del contracte que a cada moment es trobe vigent.   
En virtut de tot l'exposat i de conformitat amb el que es preveu per l'article 8 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, i previ Scord del Consell d'Administració en la sessió del 6 de març de 2020, resolc:  
  
Primer. Objecte  
La present resolució té per objecte aprovar les comissions a percebre per la xarxa de vendes pròpia d'ATMV, derivades de la comercialització dels títols de transport combinats, de coordinació o integració de titularitat d'ATMV.  
  
Segon. Comissions  
Les comissions a percebre per la xarxa de vendes pròpia d'ATMV seran idèntiques a les percebudes per les xarxes de venda externes existents a cada moment.  
  
Contra la present resolució, que posa fi a la via administrativa, podrà interposar-se recurs de reposició davant el Consell d'administració d'ATMV; o bé, impugnar-se directament davant la jurisdicció contenciosa administrativa, d'acord amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici de qualsevol altre que s'hi estime oportú.  
  
València, 9 d'abril de 2020.- El president del consell d'administració de l'Autoritat de Transport Metropolità de València: Arcadi España García.